open-index/open-wikipedia-markdown huggingface dataset:
கட்சிக்காரன்

**கட்சிக்காரன்**  (*Katchikkaaran*)  பி. ஐயப்பன் இயக்கத்தில் 2022 ஆம் ஆண்டு வெளியான இந்திய தமிழ் மொழி அதிரடித் திரைப்படம் ஆகும். விஜித் சரவணன், சுவேதா டோரதி மற்றும் அப்புக்குட்டி ஆகியோர் முக்கிய வேடங்களில் நடித்துள்ளனர். 2022 ஆம் ஆண்டு திசம்பர் திங்கள்  16 அன்று இத்திரைப்படம்  வெளியிடப்பட்டது.

## நடிகர்கள்
* விஜித் சரவணன்
* அஞ்சலியாக சுவேதா டோரதி
* அப்புக்குட்டி
* சிவசேனாதிபதி
* ஏ.ஆர்.தெனாலி
* மருது பாண்டியன்
* ஜவகர்
* விஜய் கௌதம்
* சி.என்.பிரபாகரன்
* வின்சென்ட் ராய்

## தயாரிப்பு
*தோனி கபடி குழுவு திரைப்படத்திற்குப்* (2018) பிறகு ஐயப்பன் இயக்கும் இரண்டாவது முயற்சியாக இப்படம் அமைந்தது. படத்தின் தயாரிப்பாளர் விஜித் சரவணனும் இப்படத்தில் முக்கிய வேடத்தில் நடித்துள்ளார்.

திரைப்படம் வெளியிடுவதற்கு முன்னதாக  2022 ஆம் ஆண்டு திசம்பரில் படத்தின் ஒலிப்பதிவு வெளியீட்டைக் குறிக்கும் நிகழ்வு ஒன்றும்  நடத்தப்பட்டது.  இந்த நிகழ்வின் போது, மூத்த திரைப்படத் தயாரிப்பாளர் கே.ராசனுக்கும்  நடிகரும் பத்திரிக்கையாளருமான பயில்வான் ரங்கநாதனுக்கும் இடையே பகிரங்கமாக வாக்குவாதம் ஏற்பட்டது.

## வரவேற்பு
கட்சிக்காரன் திரைப்படம் 16 டிசம்பர் 2022 அன்று தமிழ்நாடு முழுவதும் வெளியிடப்பட்டது. *[[மாலை மலர்|மாலை மலரைச்]]* சேர்ந்த ஒரு விமர்சகர் படத்திற்கு 5 நட்சத்திரங்களுக்கு 2.25 மதிப்பெண்களைக் கொடுத்தார், மேலும் படம் "சுவாரஸ்யமற்றது" என்றும் முத்திரை குத்தினார். *[[தினத்தந்தி]]* மற்றும் *[[தினமலர்|தினமலரின்]]* விமர்சகர்களும் படத்திற்கு சாதகமற்ற விமர்சனத்தையே அளித்தனர். கட்சிக்காரன் ஒரு சிறிய முதலீட்டுத்  திரைப்படமென்றாலும் எதிர்பார்த்ததை விட சிறப்பாக இருந்தது என்று  திரைப்பட விமர்சகர் மாலினி *மன்னாத்* எழுதினார். இதன் நடிகர்கள் அல்லது தொழில்நுட்பக் குழுவில் பெருமைப்படுவதற்குரிய பிரபலமானவர்களின் பெயர்கள் ஏதும் இல்லை என்பது குறிப்பிடத்தக்கதாகும்.

## மேற்கோள்கள்

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சிறீனிவாசு பல்கலைக்கழகம்

**சிறீனிவாசு பல்கலைக்கழகம்** (*Srinivas University*) என்பது இந்தியாவின் கர்நாடகா, மங்களூரில் அமைந்துள்ள ஒரு தனியார் பல்கலைக்கழகம் ஆகும். இது சிறீனிவாசு பல்கலைக்கழகச் சட்டம், 2013 மூலம் ஏ. சாமா ராவ் அறக்கட்டளையால் 2015-ல் நிறுவப்பட்டது. இப்பல்கலைக்கழகம் சிறீரீனிவாசு குழும நிறுவனங்களின் ஒன்றாகும்.

## மேற்கோள்கள்

## வெளி இணைப்புகள்
* 

பகுப்பு:கர்நாடகப் பல்கலைக்கழகங்கள்
நாராயண உபநிடதம்

**நாராயண உபநிடதம்** (    ) (*Narayana Upanishad)* என்பது சிறிய உபநிடதங்களில் ஒன்றான இது இந்து இலக்கியத்தில் இராமனால் அனுமானுக்குச் சொல்லப்பட்ட 108 உபநிடதங்களின் விரிவாக்கப்பட்ட தொகுப்பில் எண் 18 ஆக பட்டியலிடப்பட்டுள்ளது. 19 ஆம் நூற்றாண்டின் முற்பகுதியின் ஹென்றி தாமஸ் கோல்ப்ரூக் தொகுப்பில் இது 33 வது இடத்தில் பட்டியலிடப்பட்டுள்ளது.  யசுர் வேதத்துடன் இணைக்கப்பட்ட இது சமசுகிருத மொழியில் எழுதப்பட்டுள்ளது.  14 வைணவ உபநிடதங்களில் ஒன்றான இது நாராயணனின் (விஷ்ணு) பக்தியை பரிந்துரைக்கிறது. 

உபநிடதமானது, "சூத்திர வழிபாட்டு முறை" என்று விவரிக்கப்படக்கூடியவற்றில், தியானம் பொருள்கள் மற்றும் தத்துவத்திலிருந்து ஒரு குறிப்பிட்ட சூத்திரத்திற்கு மாறுகிறது.இந்தியவியலாளர் பால் டியூசன் கூறுகிறார்
நாராயண உபநிடதம், விஷ்ணுவுடன் தொடர்புடைய " ஓம் நமோ நாராயணாய" என்ற எட்டு எழுத்துக்களைக் கொண்ட மந்திரத்தை, முக்தியை அடைவதற்கான வழிமுறையாகக் கூறுகிறது. இந்த உரை மந்திர உபநிடதங்களில் ஒன்றாகவும் வகைப்படுத்தப்பட்டுள்ளது. 

"அனைத்து தேவர்களும், அனைத்து ரிஷிகளும், அனைத்து உயிரினங்களும் நாராயணனிடமிருந்து பிறந்து, நாராயணனுடன் இணைகின்றன" என்று உபநிடதம் வலியுறுத்துகிறது.  இந்த உரை, பல்வேறு காலங்களில் பல்வேறு நூல்களிலிருந்து தொகுக்கப்பட்டிருக்கலாம் என்று டியூசன் கூறுகிறார்.

## உள்ளடக்கம்
உபநிடதம் ஐந்து அத்தியாயங்களை கொண்டுள்ளது. 

### அத்தியாயம் 1: எல்லாம் நாராயணனில் பிறந்து, அனைத்தும் நாராயணனில் முடிகிறது
நாராயணன் பிராணன் (உயிர் சாரம், சுவாசம்), புலன்கள் மற்றும் மனம் (சித் மற்றும் உணர்வு) ஆகியவற்றைப் படைத்தார் என்று உபநிடதம் அத்தியாயம் 1 இல் உறுதிப்படுத்துகிறது. அவர் பிரபஞ்சத்தின் கூறுகளான வாயு, ஒளி , நீர் , நெருப்பு ( அக்னி ), அண்டம், பிருத்வி (பூமி) ஆகியவற்றை உருவாக்கினார்.  அவரிடமிருந்து பிரம்மா, ருத்திரன், பிரஜாபதி, பன்னிரண்டு ஆதித்தர்கள், இந்திரன், பதினோரு உருத்திரர்கள், எட்டு வசுக்கள், வசனங்களின் அளவுகள், அனைத்து ரிஷிகள் மற்றும் அனைத்து உயிரினங்களும் பிறந்தனர். ஒவ்வொருவரும் நாராயணனிடமிருந்து பிறந்து, இறுதியில் மீண்டும் நாராயணனிடமே இணைகிறார்கள். என்று உரை கூறுகிறது.

### அத்தியாயம் 2: நாராயணன் ஒருவரே கடவுள்
அத்தியாயம் 2, நாராயணன் பிரம்மா, சிவன், சக்ரா (பௌத்தம்) காலம், உடல், உடலற்றது, அகம், வெளி, இந்த முழு பிரபஞ்சம், என்ன இருந்தது, என்னவாக இருக்கப்போகிறது என இரண்டில்லாத ஒரு நித்திய கடவுள் என்று அறிவிக்கிறது.

### அத்தியாயம் 3, 4 மற்றும் 5: நாராயண மந்திரம்
3 மற்றும் 4 அத்தியாயங்கள் நாராயண உபநிடதத்தைப் படிப்பது அச்சமற்ற வாழ்க்கைக்கும், அழியாமையை அடைவதற்கும், பிரம்மத்தின் ஒரு பகுதியாக மாறுவதற்குமான ஒரு வழி என்று கூறுகிறது. "ஓம் நமோ நாராயணாய" என்பதை படிப்பதற்கான மந்திரமாக உரை கூறுகிறது.இது 1-2-5 எழுத்துக்களைக் கொண்டது, இது ஒருவருக்கு நீண்ட ஆயுளையும் , அனைத்து பொருள், பொருள் அல்லாத ஆசைகளையும் வழங்குகிறது. 

"ஓம் நமோ நாராயணாய" என்ற மந்திரத்துடன் வழிபடுபவர், விஷ்ணுவின் சொர்க்கமான வைகுண்டத்திற்குச் சென்று, பிறப்பிலிருந்தும் பிறவிச்சுழற்சியிலுருந்தும் விடுபடுகிறார் என்று அத்தியாயம் 5 கூறுகிறது. இந்த உபநிடதத்தை பாராயணம் செய்பவர் பாவங்களை நீக்கி நாராயணனுடன் ஐக்கியம் அடைகிறார்.  என மேலும் இது மேலும் கூறுகிறது,

## சான்றுகள்

## உசாத்துணை
*
*
*

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
கறுப்பு பட்டை அணில்

**கறுப்பு பட்டை அணில்** (*Black-striped squirrel*)(*காலோசையூரசு நைக்ரோவிட்டடசு*) என்பது இசுகுரிடே குடும்பத்தில் உள்ள கொறிக்கும் சிற்றினமாகும். இது சாவகம், சுமத்ரா, தெற்கு தாய்லாந்து, மலாய் தீபகற்பம் மற்றும் பல சிறிய தீவுகள் முழுவதும் காணப்படுகிறது. இந்த உயிரலகு நான்கு துணையினங்களைக் கொண்டுள்ளது. அவை: *கா. நை. நிக்ரோவிட்டடசு*, *கா. நை. பிலிமிட்டசு*, *கா. நை. போக்கி*, மற்றும் *கா. நை. குளோசி*. இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் "தீவாய்ப்பு கவலை குறைந்த இனமாக" பட்டியலிடப்பட்டுள்ளது.

## மேற்கோள்கள்

பகுப்பு:அணில்கள்
பைரே அணில்

**பைரே அணில்** (*Phayre's squirrel*)(***காலோசையூரசு பைரரே***) என்பது ஸ்குரிடே குடும்பத்தில் உள்ள கொறித்துண்ணிகளின் ஒரு சிற்றினமாகும். இது சீனா (யுன்னான் மட்டும்) மற்றும் மியான்மர் காடுகளில் காணப்படுகிறது. இவை பகலாடி வகையின.

## மேற்கோள்கள்

பகுப்பு:அணில்கள்
வீரப்பன் வீராத்தான்

**வீரப்பன் வீராத்தான்** அல்லது **வீ. வீரப்பன்** (ஆங்கிலம்: *Veerappen Veerathan* அல்லது *V. Veerappen*; மலாய்: *Veerappen Veerathan*) என்பவர்  மலேசிய இந்திய வம்சாவளியைச் சேர்ந்த ஓர் அரசியல்வாதி; மற்றும் மலேசிய வழக்கறிஞர்; மலேசிய மக்களவையில் செபராங் செலாத்தான் மக்களவைத் தொகுதி (1959 - 1964); செபராங் செலாத்தான் மக்களவைத் தொகுதி (1969 - 1974) உறுப்பினராகவும்; பினாங்கு மாநில சட்டமன்றத்தில் சுங்கை பாக்காப் சட்டமன்றத் தொகுதி  (1969 - 1974) உறுப்பினராகவும் சேவை செய்தவர் ஆவார்.

இவர் டாக்டர் லிம் சோங் இயூ (*Dr. Lim Chong Eu*), டான் சீ கூன் (*Dr. Tan Chee Khoon*) மற்றும் டாக்டர். சையத் உசைன் அலாத்தாஸ் (*Dr. Syed Hussein Alatas*) ஆகியோருடன் இணைந்து கெராக்கான் (ஆங்கிலம்: *Malaysian People's Movement Party*; மலாய்: *Parti Gerakan Rakyat Malaysia (Gerakan)*; கட்சியை நிறுவியவர். அதற்காக மலேசிய அரசியலில் நன்கு அறியப் பட்டவரும் ஆவார். மலேசிய இந்தியர்களின் அரசியல் வரலாற்றில் தடம் பதித்த இந்தியர் முன்னோடிகளில் வீ. வீரப்பன் அவர்களின் இந்தியச் சமூகப் போராட்டாங்கள் என்றும் நிலைத்து நிற்கும்.

## அரசியல் வாழ்க்கை
வழக்கறிஞராகப் பணியாற்றிய அவர், பெகெமாஸ் எனும் சோசலிச முன்னணியின் (**SF**) ஒரு பகுதியாக இருந்த மலாயா மக்கள் சோசலிச முன்னணி *([[:en:Malayan Peoples' Socialist Front|Malayan Peoples' Socialist Front]])* கட்சியைப் பிரதிநிதித்துவப்படுத்தி 1959-இல் செபராங் செலாத்தான் மக்களவைத் தொகுதி நாடாளுமன்ற உறுப்பினராகத் தேர்ந்தெடுக்கப்பட்டார். ஏப்ரல் 1964-இல் அதே தொகுதியில் போட்டியிட்டு, மலேசியக் கூட்டணியின் முகமது நூர்டின் மஸ்தான் என்பவரிடம் 4,105 வாக்குகள் வேறுபாட்டில் தோல்வியடைந்தார்.

## பொது
1972-ஆம் ஆண்டு, அவர் கெராக்கான் கட்சியில் இருந்து வெளியேறி, மலேசிய சமூக நீதிக் கட்சி *([[:en:Malaysian Social Justice Party|Malaysian Social Justice Party]])* (*PEKEMAS*); மலாய்: *Parti Keadilan Masyarakat Malaysia*) என்ற ஒரு புதிய கட்சியை நிறுவினார்.

1959-ஆம் ஆண்டு மலாயா பொதுத் தேர்தலில், பினாங்கு, செபராங் செலாத்தான் மக்களவைத் தொகுதியின் நாடாளுமன்ற உறுப்பினராக பதவி வகித்தார். அந்தத் தேர்தலில், மலாயா தொழிலாளர் கட்சியின் (*Labour Party of Malaya*) சார்பில் போட்டியிட்டார்.

### மலேசிய மக்கள் இயக்கக் கட்சி

1969 பொதுத் தேர்தலில், மீண்டும் அதே பினாங்கு செபராங் செலாத்தான் மக்களவைத் தொகுதியில் கெராக்கான் கட்சியின் சார்பில் போட்டியிட்டு வெற்றி பெற்றார். 

மலேசிய அரசியலில் எதிர்க்கட்சி நாடாளுமன்ற உறுப்பினர்களில் மாண்புமிகு வீரப்பன் மிகவும் பிரபலமானவர். அதே வேளையில் மலேசிய இந்தியர்களின் செல்வாக்கைப் பெற்றவர். இவருடைய பெயரில் வீரப்பன் சாலை (*Jalan Veerappan,  Bukit Panchor*) என்று பினாங்கில் ஒரு சாலைக்குப் பெயர் வைக்கப்பட்டு உள்ளது.

## தேர்தல் முடிவுகள்
### மலேசிய மக்களவை

### பினாங்கு மாநில சட்டமன்றம்

## மேற்கோள்

## மேலும் காண்க
* மலேசிய இந்திய நாடாளுமன்ற உறுப்பினர்கள்
* மலேசிய மாநில சட்டமன்ற உறுப்பினர்களின் பட்டியல் (2018–2023)

## வெளி இணைப்புகள்

பகுப்பு:மலேசிய இந்தியர்கள்
பகுப்பு:மலேசிய அரசியல்வாதிகள்
பகுப்பு:மலேசியத் தமிழ் அரசியல்வாதிகள்
பகுப்பு:பினாங்கு மாநில சட்டமன்ற உறுப்பினர்கள்
பகுப்பு:மலேசிய இந்திய நாடாளுமன்ற உறுப்பினர்கள்
வடக்கு கர்நாடகம்

**வடக்கு கர்நாடகா** (**North Karnataka**), இந்தியாவின் தக்காண பீடபூமியில் கடல்மட்டத்திலிருந்து  உயரத்தில் கர்நாடகா மாநிலத்தின் வடக்கில் உள்ளது. இப்பிரதேசத்தில் கிருஷ்ணா ஆறு, பீமா ஆறு, துங்கபத்திரை ஆறு, மலப்பிரபா ஆறு, காட்டபிரபா நதிகள்  பாய்கிற்து. வடக்கு கர்நாடகா பகுதியில் பெல்காம் கோட்டம் மற்றும் குல்பர்கா கோட்டம் என இரண்டு கோட்டங்களும், 14 மாவட்டங்களும் உள்ளது. வட கன்னட மாவட்டப் பகுதியில் மேற்குத் தொடர்ச்சி மலை வடக்கு-தெற்காக அமைந்துள்ளது. இதன் மேற்கிலும், வடக்கிலும் மகாராட்டிரம், வடகிழக்கில் தெலங்காணா, தென்கிழக்கில் ஆந்திரா மாநிலங்கள் எல்லைகளாக உள்ளது. 

பிரித்தானிய இந்தியாவின் ஆட்சியில் வடக்கு கர்நாடகத்தின் தற்கால குல்பர்கா கோட்டத்தின் பகுதிகள் ஐதராபாத் நிஜாம் இராச்சியத்திலும் மற்றும் பெல்காம் கோட்டத்தின் பகுதிகள்பம்பாய் மாகாணம் மற்றும் சென்னை மாகாணத்திலும் இருந்தது.   1956 மொழிவாரி மாநில சீரமைப்புச் சட்டத்தின் கீழ் மைசூர் இராச்சியத்துடன், பம்பாய் மற்றும் சென்னை மாகாணத்தின் கீழிருந்த பெல்காம் கோட்டப் பகுதிகள் மற்றும் ஐதராபாத் நிஜாம் இராச்சியத்தில் இருந்த குல்பர்கா கோட்டப் பகுதிகள் இணைக்கப்பட்டு, புதிய கர்நாடகா மாநிலம் 1 நவம்பர் 1956 அன்று நிறுவப்பட்டது.

## வடக்கு கர்நாடகாவின் கோட்டங்களும், மாவட்டங்களும்
### [[பெல்காம் கோட்டம்]]
#பெல்காம் மாவட்டம்
# வட கன்னட மாவட்டம் 
#பிஜப்பூர் மாவட்டம் 
#பாகல்கோட் மாவட்டம் 
#கதக் மாவட்டம் 
#தார்வாட் மாவட்டம் 
#ஆவேரி மாவட்டம்

### [[குல்பர்கா கோட்டம்]]
# பெல்லாரி மாவட்டம் 
#விஜயநகர மாவட்டம் 
#பீதர் மாவட்டம்
#குல்பர்கா மாவட்டம் 
#கொப்பள் மாவட்டம் 
#ராய்ச்சூர் மாவட்டம் 
#யாத்கிர் மாவட்டம்

## நகரங்கள்
* ஹூப்ளி-தார்வாட்
* பெல்காம்
* குல்பர்கா
* பீதர்
### வானூர்தி நிலையங்கள்
* பெல்காம் வானூர்தி நிலையம் 
* ஹூப்ளி வானூர்தி நிலையம் 
* ஜின்டால் விஜயநகரம் வானூர்தி நிலையம்
*பீதர் வானூர்தி நிலையம்
* குல்பர்கா வானூர்தி நிலையம்
## சுற்றுலா
# ஹம்பி
# விருபாட்சர் கோயில்
# விட்டலர் கோயில்

## வரலாறு
### இந்திய விடுதலைக்கு முன்னர்
பிரித்தானிய இந்தியாவின் ஆட்சியில் தற்கால வடக்கு கர்நாடகவின் பெல்காம் கோட்டத்தின் 7  மாவட்டங்கள் பிரித்தானிய இந்தியாவின் பம்பாய் மாகாணத்திலும், தற்கால தெற்கு கன்னட மாவட்டம், உடுப்பி மாவட்டம் பகுதிகள் பழைய தென் கன்னட மாவட்டத்தின் கீழ் சென்னை மாகாணத்திலும்; குல்பர்கா கோட்டத்தின் 7 மாவட்டங்கள் ஐதராபாத் நிஜாம் இராச்சியத்திலும் இருந்தது.  மைசூர் சமஸ்தானம் தனியாக கீழ் பிரித்தானிய இந்தியாவின் கட்டுப்பட்டில் இருந்தது.

### இந்திய விடுதலைக்குப் பின்னர்

1947 இந்திய விடுதலைக்குப் பின்னர் 1956 மொழிவாரி மாநில சீரமைப்புச் சட்டத்தின்படி ஐதராபாத் நிஜாம் இராச்சியத்தின் கீழ் இருந்த தற்போதைய குல்பர்கா கோட்டத்தின் 7 மாவட்டங்கள் மற்றும் பம்பாய் மாகாணம் மற்றும் சென்னை மாகாணத்திலிருந்த தற்போதைய பெல்காம் கோட்டத்தில் உள்ள 7 மாவட்டங்கள் மைசூர் இராச்சியத்துடன் இணைக்கப்பட்டு புதிய கர்நாடகா மாநிலம் 1 நவம்பர் 1956 அன்று நிறுவப்பட்டது.

## இதனையும் காண்க
* பெல்காம் எல்லைப் பிணக்கு
## மேற்கோள்கள்

## வெளி இணைப்புகள்
* Discovering Deccan - Badami, Aihole, Pattadakal, Bijapur Gulbarga, Bidar and Hampi 
* Celebrating our heritage
* Early Chalukyas - Maharashtra Gazetteer
* The Kadamba Kula: A History of Ancient and Mediaeval Karnataka

பகுப்பு:கருநாடக வரலாறு (1947- தற்போதுவரை)
பகுப்பு:கர்நாடக மண்டலங்கள்
ரைனோலோபோய்டியே

**ரைனோலோபோய்டியே** (*Rhinolophoidea*) என்பது வெளவால்களின் பெருங்குடும்பம் ஆகும். இது பின்வரும் குடும்பங்களைக் கொண்டுள்ளது: கிராசோனிக்டெரிடே, கிப்போசிடெரிடே, மெகாடெர்மாடிடே, ரைனோலோபிடே, ரைனோனிக்டெரிடே மற்றும் ரைனோபொமாடிடே.  யின்ப்டெரோசிரோப்டெரா என்ற துணைவரிசையினை உள்ளடக்கிய இரண்டு பெரும்குடும்பங்களில் இதுவும் ஒன்று. மற்றொன்று தெரோபோடோய்டியா. இதில் தெரோபோடிடே குடும்பம் மட்டும் உள்ளது.

## தொகுதி பிறப்பு
2016ஆம் ஆண்டின் ஆய்வின் அடிப்படையில் ரைனோலோபோய்டியாவிற்குள் உள்ள இன உறவுகள் பின்வருமாறு.

## மேற்கோள்கள்

பகுப்பு:பாலூட்டிக் குடும்பங்கள்
பகுப்பு:வௌவால்கள்
கமர்கான் விண்கல்

**கமர்கான் விண்கல்** (*Kamargaon meteorite*) இந்தியாவின் அசாம் மாநிலத்திலுள்ள கோலாகாட்டு மாவட்டத்தில் உள்ள கமர்கான் நகரில் ஏழு ஆண்டுகளுக்கு முன்பு விழுந்தது. அசாம் கிராமத்தில் விழுந்த இந்த விண்கல் செவ்வாய் மற்றும் வியாழன் கோள்களுக்கு இடையே அமைந்துள்ள சிறுகோள் பட்டையில் இருந்து வந்திருக்கலாம் என்று கூறப்படுகிறது. இப்பட்டையில் பெரும்பாலான சிறுகோள்கள் உள்ளன. கமர்கான் விண்கல் 6.4 கிலோமீட்டர் அளவுள்ள ஒரு பெரிய சிறுகோளில் இருந்து வந்ததாக ஆய்வில் தெரியவந்துள்ளது. விண்வெளியில் உள்ள சிறுகோள்களும் பூமியில் விழுந்த விண்கற்களும் பூமியில் உயிர் எவ்வாறு உருவானது என்பதைப் புரிந்துகொள்வதற்கான ஒரு பெரிய ஆதாரமாகும் என்று விஞ்ஞானிகள் தெரிவிக்கிறார்கள்.

காரக்பூர் இந்திய தொழில்நுட்பக் கழகம்  நடத்திய ஆய்வில், சூரியக் குடும்பத்திலிருந்து கிடைத்த ஒரு விண்கல்லில் முதல் முறையாக சில அரிய வகை கனிமங்கள் இருப்பதை ஆராய்ச்சியாளர்கள் கண்டறிந்துள்ளனர். இந்த ஆய்வில் சப்பானின் இரோசிமா பல்கலைக்கழகம் மற்றும் அகமதாபாத்தில் உள்ள இயற்பியல் ஆராய்ச்சி ஆய்வகம் ஆகியவற்றின் ஆராய்ச்சியாளர்கள் இணைந்துள்ளனர்.  மேலும் இந்நிகழ்வு  புவி இயற்பியல் ஆராய்ச்சி-கிரகங்கள் இதழிலும் வெளியிடப்பட்டுள்ளது.
## மேற்கோள்கள்

பகுப்பு:விண்வீழ்கற்கள்
சளி சுரப்பி

**சளி சுரப்பி** (*Mucous gland*) என்பது **மியூசிபரசு சுரப்பிகள்** என்றும் அழைக்கப்படுகிறது. இது உடலின் பல்வேறு பகுதிகளில் காணப்படுகின்றன. மேலும் பொதுவாக உடற்கூராய்வின் போது சாயமேற்றல் தயாரிப்பில் பிற சுரப்பிகளை விடக் குறைவான அளவிலே சாயங்களை எடுக்கும் திறனுடையவை. பெரும்பாலானவை பல உயிரணுக்களைக் கொண்டவை; ஆனால் குடுவை வடிவ உயிரணுக்கள் ஒற்றை செல் சுரப்பிகள்.

## சளி உமிழ்நீர் சுரப்பிகள்
வாய் குழி மற்றும் உதட்டுப் பகுதிகளில் காணப்படும் சளி உமிழ்நீர் சுரப்பிகள் கட்டமைப்பில் ஒத்தவையாக உள்ளன.

இவை குறிப்பாக கிண்ண உரு நுண் காம்பின் பின்பகுதியில் காணப்படுகின்றன. ஆனால் உச்சம் மற்றும் விளிம்பு பகுதிகளிலும் உள்ளன.

இந்த தொடர்பில் முன்புற நாக்குச் சுரப்பிகள் சிறப்பு வாய்ந்ததாகக் கருதப்படுகிறது.

இவை நாக்கின் உச்சியின் கீழ் மேற்பரப்பில், நுண்ணிழுமடியின் இருபுறமும் அமைந்துள்ளன. இங்கு இவை கூர்நாத்தசை மற்றும் தாழ்நிலை நீளமான தசைகளிலிருந்து பெறப்பட்ட தசை நார்களால் மூடப்பட்டிருக்கும். இவை கிளைக்கோபுரதங்கள், மியூசின் ஆகியவற்றை உற்பத்தி செய்கின்றன. இது தண்ணீரை உறிஞ்சி சளி எனப்படும் ஒட்டும் சுரப்பை உருவாக்குகிறது.

இவை 12 முதல் 25 வரை மி.மீ. நீளமானது மற்றும் சுமார் 8 மி.மீ. அகலமானது. இதன் உச்சியின் கீழ் மேற்பரப்பில் மூன்று அல்லது நான்கு குழாய்களால் திறக்கும்.

வெபரின் சுரப்பிகள் நாக்குடன் அமைந்துள்ள மியூசிபரஸ் சுரப்பிகளுக்கு ஒரு எடுத்துக்காட்டு.

## மேலும் பார்க்கவும்

* சளி
* சுரப்பி
* நாளமுள்ள சுரப்பி
* வெபரின் சுரப்பிகள்

## மேற்கோள்கள்
This article incorporates text in the public domain from page 1131 of the 20th edition of Gray's Anatomy (1918)

## வெளி இணைப்புகள்
* Anatomy Atlases - Microscopic Anatomy, plate 10.182 - "Lingual glands"
* Overview at siumed.edu

பகுப்பு:சுரப்பிகள்
வெபரின் சுரப்பிகள்

**வெபரின் சுரப்பிகள்** (*Weber's glands*) நாக்கின் பக்கத்திலுள்ள சளி சுரப்பிகள் ஆகும். இவை உண்ணாக்கைச் சுற்றியுள்ள இடத்தில் காணப்படும் சிறிய உமிழ்நீர் சுரப்பிகளாகும். இந்த சுரப்பிகளுக்கு ஜெர்மன் உடற்கூறியல் நிபுணர் மோரிட்சு இக்னாசு வெபர் பெயரிடப்பட்டது. இவை உண்ணாக்கைச் சுற்றியுள்ள இடத்தில் உள்ள சிதைபொருள் அழிக்கின்றன. 

## மேற்கோள்கள்

பகுப்பு:சுரப்பிகள்
பி. என். வினயச்சந்திரன்

**பி. என். வினயச்சந்திரன்** (*P. N. Vinayachandran*) இந்தியாவின் கர்நாடக மாநிலம் பெங்களூருவிலுள்ள இந்திய அறிவியல் நிறுவனத்தின் வளிமண்டல மற்றும் கடல்சார் அறிவியல் மையத்தில் கடலியல் துறை பேராசிரியராகப் பணிபுரிகிறார். 2008 ஆம் ஆண்டு இவருக்கு சாந்தி சுவரூப் பட்நாகர் விருது வழங்கப்பட்டது. 
## வாழ்க்கைக் குறிப்பு
பி.என்.வினயச்சந்திரன் கேரள மாநிலத்தைச் சேர்ந்தவர் ஆவார். இந்திய அறிவியல் நிறுவனத்தில் கடலியல் பாடத்தில் முதுநிலை அறிவியல் பட்டமும் பின்னர் 1996 ஆம் ஆண்டில் கடலியல் துறையில் முனைவர் பட்டமும் பெற்றார். டோக்கியோ பல்கலைக்கழகத்தில் முதுகலை ஆராய்ச்சியை மேற்கொண்ட இவர் சப்பானில் தொடர்ந்து உலக மாற்றத்திற்கான எல்லை அமைப்பில் மூத்த ஆராய்ச்சியாளராக பணியாற்றினார். 1999 ஆம் ஆண்டு  இந்தியாவுக்குத் திரும்பினார். பெங்களூரிலுள்ள இந்திய அறிவியல் நிறுவனத்தின் வளிமண்டல மற்றும் கடல்சார் அறிவியல் மையத்தில், தற்போது கடலியல் பேராசிரியராக பணியாற்றி வருகிறார். 
## மேற்கோள்கள்

## புற இணைப்புகள்
*Homepage of P. N. Vinayachandran
* Vinayachandran's list of publications

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:கேரள மக்கள்
பகுப்பு:இந்திய அறிவியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
இளங்கோவன்

**இளங்கோவன்** என்ற பெயரில் உள்ள கட்டுரைகள்:

*இளங்கோவன் (திரைக்கதை எழுத்தாளர்) 
*மு. இளங்கோவன், தமிழ் ஆய்வாளர்
*ச. இளங்கோவன், தமிழக எழுத்தாளர்
*ஈ. வெ. கி. ச. இளங்கோவன், தமிழக அரசியல்வாதி
*டி. கே. எஸ். இளங்கோவன், தமிழக அரசியல்வாதி
*பு. த. இளங்கோவன், தமிழக அரசியல்வாதி

பகுப்பு:ஆண் தமிழ்ப் பெயர்கள்
பிலிமோரா அதிவேக தொடருந்து நிலையம்

**பிலிமோரா அதிவேக தொடருந்து நிலையம்** (*Bilimora high-speed railway station*) இந்தியாவின் மும்பை-அகமதாபாத் அதிவேக இரயில் பாதையில் கட்டப்பட்டு வரும் ஓர் இரயில் நிலையமாகும். இந்தியாவின் குசராத் மாநிலத்தில்  பிலிமோராவிற்கு அருகிலுள்ள கேசாலி கிராமத்தில் இது அமைந்துள்ளது. இந்த இரயில் நிலையம் 2024 ஆம் ஆண்டு டிசம்பர் திங்களுக்குள் கட்டி முடிக்க திட்டமிடப்பட்டுள்ளது  நாட்டின் முதல் அதிவேக இரயில்வேயுடன் 2026 ஆம் ஆண்டுக்குள் பிலிமோரா நிலையம் செயல்படும். 

## தடங்கள்
பிலிமோரா அதிவேக இரயில் நிலையம் மும்பை-அகமதாபாத் அதிவேக இரயில் வழித்தடத்தால் இயக்கப்படும். மேலும் மும்பையில் உள்ள மும்பை -அகமதாபாத் அதிவேக இரயில் பாதையின் அதிகாரப்பூர்வ தொடக்க இடத்திலிருந்து 217-300 கிமீ தொலைவில் அமைந்துள்ளது. 

## நிலைய அமைப்பு
பிலிமோரா அதிவேக ரயில் நிலையம் இரண்டு உயரமான எதிரெதிர் நடைமேடைகளைக் கொண்டிருக்கும். கட்டப்பட்ட நிலையக் கட்டிடம் நிலத்தடியில் அமையும். இரயில் நிலையத்தில் இரண்டு பக்க நடைமேடைகள், வழக்கமான சேவைக்காக 2 தடங்களில்  சேவை செய்யும்.

## மேற்கோள்கள்

பகுப்பு:குசராத்திலுள்ள தொடருந்து நிலையங்கள்
கொத்தன்குளம்

**கொத்தன்குளம்** (ஆங்கிலம்: Kothankulam) என்பது இந்தியாவின் தமிழ்நாட்டிலுள்ள, கன்னியாகுமரி மாவட்டம், அகஸ்தீஸ்வரம் தாலுகா, இராமபுரம் ஊராட்சியில் அமைந்துள்ள ஒரு கிராமம் ஆகும்.

## அமைவிடம்
இந்த ஊர் நாகர்கோவிலிருந்து திருநெல்வேலி செல்லும் நெடுஞ்சாலையிலிருந்து மருங்கூர் செல்லும் சாலையில் அமைந்துள்ளது.

## வரலாறு
1972 வரை கொத்தங்குளச்சேரி என்று பொதுவாக அழைக்கப்பட்ட ஊர் அதன் பின் கொத்தன்குளம் என அழைக்கப்படுகிறது. கொத்தன்குளம் (கொத்து + குளம்) கொத்து என்பது சம்பளத்தை குறிக்கும் உள்ளூர் வழக்கு.  கூலி வழங்கும் குளக்கரையில் இவ்வூர் அமையப்பெற்றுள்ளதால் இவ்வூர் இப்பெயர் பெற்றது. 2011 ஆம் ஆண்டின் இந்திய மக்கள் தொகை கணக்கெடுப்பின்படி, கொத்தன்குளம் கிராமத்தில் 99.2% மக்கள் ஆதிதிராவிடர் சமூகத்தைச் சேர்ந்த சாம்பவர் வகுப்பினர் ஆவர். இங்கு அய்யன் வள்ளுவன் நூலகம், டாக்டர் பி. ஆர். அம்பேத்கர் சமூக நலக் கழகம், உடற்பயிற்சி கூடம், விளையாட்டு மைதானம், மகளிர் சுய உதவிக் குழு மற்றும் தற்காப்புக் கலைப் பயிற்சி நிலையம் ஆகியன உள்ளன. 1893 ஆம் ஆண்டில், சர்வதேச கிறிஸ்தவ புராட்டஸ்டன்ட் அமைப்பான இரட்சணிய சேனை (இரட்சணிய சேனை) கொத்தன்குளம் குக்கிராமத்திலுள்ள மக்களை தற்கால கல்வி, பொருளாதார மற்றும் ஆன்மீக வளர்ச்சிக்கு இட்டுச் சென்றது.  இம்மக்கள் கிறித்தவ வளர்ச்சிக்கு முன்னமே எழுதவும், படிக்க தெரிந்தவராயும் சோதிடத்தில் தேர்ந்தவராயும் இருந்தனர். இந்த குக்கிராமத்தின் முதல் மதம் மாறிய கிறிஸ்தவர் திரு. ராகேல் யேசுவடியான். கி.பி. 3ஆம் நூற்றாண்டு முதல், இந்த மக்கள் ஆன்மீகம், மாந்திரீகத்தில் கைதேர்ந்தவராயும் நாஞ்சில் பெருநன், நாஞ்சில் வள்ளுவன் அரசவை மற்றும் பின்னர் திருவிதாங்கூர் அரசவையின் பூசாரிகளாக பணியாற்றியுள்ளனர். உள்ளூர் இந்துக்கள் சுடலைமாடன், இசக்கியம்மன், இராவணசாம்பன் மற்றும் சந்தன மாரியம்மன் போன்ற தெய்வங்களை வழிபடுகின்றனர். இந்த ஊரிலுள்ள மக்களும் அருகிலுள்ள தேரூர் சாம்பவர்களும் தஞ்சையின் கும்பகோணம் பகுதிகளிலிருந்து கன்னியாகுமரிக்கு நீண்ட காலத்திற்கு முன்பு குடியேறியவர்கள் என்றும் தங்களை சம்பு வன்னியர்கள் என்றும் கூறுகின்றனர். 1972ஆம் ஆண்டு அப்போதைய முதலமைச்சர் மு. கருணாநிதியிடம் முக்கிய பிரமுகர் வைத்த வேண்டுகோளின்படி அன்றைய கொத்தங்குளச்சேரி கொத்தன்குளம் என்று அழைக்கப்பட்டது.

முன்னாள் முதல்வர் காமராஜரின் ஆட்சிகாலத்தில் செயல்பட இருந்த ஆதிதிராவிட மக்களுக்கு நிலம் ஒதுக்கும் திட்டத்தின் கீழ் அனைத்து குடும்பத்திற்கும்  ஐந்து செண்ட் நிலம் ஆதிதிராவிடர் பட்ட நிலமாக ஒதுக்கப்பட்டது. 2017இல் மக்களின் வேண்டுகோளின் படி கிழக்கே அமைந்த ஊர் கொத்தன்குளம் கீழூர் என்றும், மேற்கு அமைந்த ஊர் கொத்தன்குளம் மேலூர் என்றும் முறையாக பெயரிடப்பட்டது. 

## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்
மாநிலங்களவைத் தேர்தல்கள் 2021

**மாநிலங்களவைத் தேர்தல்கள் 2021** (*2021 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவையில் காலியாக உள்ள இடங்களுக்கு புதிய உறுப்பினர்களைத் தேர்ந்தெடுப்பதற்காக 2021ஆம் ஆண்டு முழுவதும் நடைபெற்ற தேர்தல்கள் ஆகும். ஒவ்வொரு உறுப்பினரின் பதவிக் காலம் ஆறு ஆண்டுகள் ஆகும்.

ஜம்மு காஷ்மீர் ஒன்றிய பிரதேசம் குடியரசுத் தலைவர் ஆட்சியின் கீழ் உள்ளதாலும், சட்டசபை கலைக்கப்பட்டதாலும் காலியாக உள்ள 4 இடங்களுக்குப் பிப்ரவரி மாதம் தேர்தல் நடத்தப்படவில்லை.

## தேர்தல்கள்

## ஓய்வு பெறும் உறுப்பினர்கள் மற்றும் தேர்ந்தெடுக்கப்பட்டவர்கள்

### சம்மு காசுமீர்

### கேரளா

### [[புதுச்சேரி மாநிலங்களவை உறுப்பினர்கள்|புதுச்சேரி]]

## இடைத்தேர்தல்
தொடர்ச்சியாக நடைபெறும் தேர்தல்களைத் தவிர, உறுப்பினர்களின் பதவிவிலகல், இறப்பு அல்லது தகுதி நீக்கம் ஆகியவற்றால் ஏற்படும் எதிர்பாராத காலியிடங்கள், எதிர்பார்க்கப்படும் பதவிக்காலம் முடிவதற்கு சில மாதங்களுக்கு முன்பு, இடைத்தேர்தல் மூலம் நிரப்பப்படும். .

### [[அசாம் மாநிலங்களவை உறுப்பினர்கள்|அசாம்]]

* 21 நவம்பர் 2020 அன்று பிஸ்வஜித் டைமேரி பதவி விலகினார்.
* பிசுவசித் தைமேரி சட்டமன்ற உறுப்பினராகத் தேர்ந்தெடுக்கப்பட்டார்.

### [[குஜராத் மாநிலங்களவை உறுப்பினர்கள்|குசராத்து]]

* 25 நவம்பர் 2020 அன்று அகமது படேல் இறந்தார்.
* திசம்பர் 1, 2020 அன்று அபய் பரத்வாஜ் இறந்தார்.

### [[கேரளா]]

* 9 சனவரி 2021 அன்று ஜோசு கே.மணி பதவி விலகினார்.

### மேற்கு வங்காளம்

* 12 பிப்ரவரி 2021 அன்று, தினேஷ் திரிவேதி பதவிவிலகினார்.
* மனாசு பூனியா சட்டமன்ற உறுப்பினராகத் தேர்ந்தெடுக்கப்பட்டார்.
* 15 செப்டம்பர் 2021 அன்று அர்பிதா கோசு பதவிவிலகினார்.

### [[பரிந்துரைக்கப்பட்ட மாநிலங்களவை உறுப்பினர்கள் பட்டியல்|பரிந்துரைக்கப்பட்டது]]
* 16 மார்ச் 2021 அன்று, சுவபன் தாசுகுப்தா பதவிவிலகினார்.
* 9 மே 2021 அன்று, ரகுநாத் மொகபத்ரா இறந்தார் 

### [[தமிழ்நாடு மாநிலங்களவை உறுப்பினர்கள்|தமிழ்நாடு]]

* 24 மார்ச் 2021 அன்று, ஏ. முகமதுஜான் இறந்தார். 
* 10 மே 2021 அன்று, கே. பி.முனுசாமி சட்டமன்றத் தேர்தல் காரணமாக பதிவி விலகினார்.
* 10 மே 2021 அன்று, சட்டமன்றத் தேர்தல் காரணமாக ஆர். வைத்திலிங்கம் பதவி விலகினார்.

### [[மகாராட்டிரா]]

* 16 மே 2021 அன்று, ராஜீவ் சதவ் இறந்தார்.

### [[மத்தியப் பிரதேசம்]]

* 7 சூலை 2021 அன்று, தாவர் சந்த் கெலாட் கர்நாடக ஆளுநராக நியமிக்கப்பட்டதன் காரணமாக பதவி விலகினார்.

## மேலும் பார்க்கவும்

* ராஜ்யசபாவின் தற்போதைய உறுப்பினர்களின் பட்டியல்
* சட்டமன்ற உறுப்பினர் (இந்தியா)
* 17வது மக்களவை உறுப்பினர்களின் பட்டியல்
* இந்தியாவில் 2021 தேர்தல்
* 2022 பஞ்சாப் சட்டப் பேரவைத் தேர்தல்
* 2021 சட்டப் பேரவைத் தேர்தல்

## மேற்கோள்கள்
 
 

பகுப்பு:மாநிலங்களவைத் தேர்தல்கள்
சுற்றுச்சூழல் நாட்களின் பட்டியல்

**சுற்றுச்சூழல் நாட்களின் பட்டியல்** (*List of environmental dates*) என்பது சுற்றுச்சூழல் பிரச்சினைகள் குறித்த விழிப்புணர்வை மக்களுக்கு ஏற்படுத்துவதற்காக அனுசரிக்கப்படும் நாட்களின் தொகுப்பு ஆகும்.

உயிரினங்கள் பற்றிய விழிப்புணர்வை அதிகரிக்கும் நோக்கத்துடன் பல்லுயிர் பெருக்கத்தைச் சிறப்பிக்கும் வகையில் சிற்றினங்கள் விழிப்புணர்வு நாட்கள் கொண்டாடப்படுகிறது. இவற்றில் சில தகவல் தேடும் நடத்தை அதிகரிப்பதற்கு வழிவகுப்பதாகக் காட்டப்பட்டுள்ளது. மேலும் தொண்டு நிறுவனங்கள் மற்றும் ஆலோசனைக் குழுக்களின் பாதுகாப்பு நிதி திரட்டும் நோக்கினை இது அதிகரிக்கும்.

## மணிநேரம்

* புவி மணிநேரம் - இரவு 8:30 மணி (உள்ளூர் நேரம்), அடுத்தது 25 மார்ச் 2023 அன்று நடைபெறும்

## சுற்றுச்சூழல் நாட்கள்

## வாரங்கள்

## ஆண்டுகள்

### வேளாண்மை

## பத்தாண்டுகள்

## மேலும் பார்க்கவும்

* சுற்றுச்சூழல் கட்டுரைகளின் அட்டவணை
** சுற்றுச்சூழல் பிரச்சினைகளின் பட்டியல்
* பாதுகாப்பு கட்டுரைகளின் அட்டவணை
** பாதுகாப்பு சிக்கல்களின் பட்டியல்
* சர்வதேச சுற்றுச்சூழல் ஒப்பந்தங்களின் பட்டியல்
* விழிப்புணர்வு நாட்களின் பட்டியல்
* சர்வதேச அனுசரிப்பு
* நினைவு நாட்களின் பட்டியல்
* நினைவு மாதங்களின் பட்டியல்

## மேற்கோள்கள்

## வெளி இணைப்புகள்

* செய்திகள் & நிகழ்வுகள் - UN நாட்கள், வாரங்கள் மற்றும் ஆண்டுகள்
* - உலக தோட்ட நாள், கிரேட் காஷ்மீர்
* - உங்கள் தண்ணீரை சேமிக்கவும் 
* - EDU பசுமை 

பகுப்பு:சுற்றுச்சூழல் விழிப்புணர்வு நாட்கள்
பிற்கால குப்தர் வம்சம்

**பிற்கால குப்த வம்சம்** (**Later Gupta dynasty**) பண்டைய இந்தியாவின் கிழக்கில் உள்ள மகத நாட்டை குப்தப் பேரரசுக்கு பின்னர்  கிபி 490 முதல் 750 முடிய ஆண்டனர். பிற்கால குப்த வம்சத்தினர் தங்களை பாரம்பரிய குப்த வம்சத்தின் வழிவந்தவர்கள் எனக்கூறிக்கொண்டனர். 
## வரலாறு
குப்தப் பேரரசின் வீழ்ச்சிக்குப் பின்னர், பிற்கால குப்தர்கள் மகத நாட்டை ஆட்சி செய்தனர். பிற்கால குப்த வம்சத்தை நிறுவிய மன்னர் கிருஷ்ண குப்தரின் மகளை மௌகரி வம்ச இளவரசன் ஆதித்திய சேனனை மணந்தார். ஆதித்திய சேனனின் அப்சத் கல்வெட்டின் படி,  கிருஷ்ண குப்தரின் பேரன் ஜீவித குப்தர் இமயமலை நாடுகள் மற்றும் வங்காளத்தின் தெற்கு பகுதிகள் மீது படையெடுத்தான் எனக்கூறுகிறது.

ஜீவிதகுப்தரின் மகனான குமார குப்தரின் ஆட்சியின் போது மௌகரி வம்ச மன்னர் ஈசானவர்மனை 554ல் போரில் வென்றார். மௌகரிகள் குமார குப்தரின் மகன் தாமோதர குப்தரை வென்றனர்.    
தாமோதர குப்தரின் மகன் மகாசேனா குப்தர் புஷ்யபூதி வம்சத்தவர்களுடன் கூட்டணி அமைத்தார். மேலும் மகாசேனா குப்தரின் சகோதரியை  தானேசர் மன்னர் ஆதித்தியவர்தனுக்கு மணமுடித்தார். மகாசேனா குப்தர் காமரூபம் மீது படையெடுத்து மன்னர் சுஸ்வதிதா வர்மனை வென்றார். அதே நேரத்தில் மகத நாட்டின் மீது மௌகரி வம்ச மன்னர் சர்வவர்மன், காமரூப மன்னர் சுப்ரதிஷ்டா வர்மன் மற்றும் திபெத்திய மன்னர் சோங்சென் காம்போ படையெடுத்தனர். போரில் மௌகாரி மன்னன் சர்வ வர்மன், 575ல் தாமோதர குப்தனை தோற்கடித்ததாக கருதப்படுகிறது. இதன் மூலம் சர்வ வர்மன் தற்கால உத்தரப் பிரதேசம் முழுமைக்கும் ஆட்சியாளரானார். இச்சூழ்நிலையில் மகாசேன குப்தர் மகதத்தை விட்டு மால்வாவிற்கு தப்பிச் சென்றார். அதே நேரத்தில் புஷ்யபூதி வம்ச பேரரசர் ஹர்ஷவர்தனர் (ஆட்சிக் காலம் 606–647) மகத நாட்டில் பிற்கால குப்தர்களின் ஆட்சியை நிலைநிறுத்தி, தனது பேரரசின் சிற்றரசர்களில் ஒருவரான நியமித்தார்.

ஹர்சவர்தனரின் இறப்பிற்குப் பின் பிற்கால குப்த வம்சத்து மன்னர் ஆதித்திய சேனன் மகத நாட்டை, வடக்கில் கங்கை ஆறு முதல் தெற்கே சோட்டா நாக்பூர் மேட்டுநிலம், மேற்கில் கோமதி ஆறு, கிழக்கில் வங்காள விரிகுடா வரை விரிவாக்கம் செய்தார். இறுதியாக பிற்கால குப்த வம்ச மன்னர் ஆதித்திய சேனன் சாளுக்கியர்களால் தோற்கடிப்பட்டார்.

பிற்கால குப்த வம்சத்தின் இறுதி மன்னராக இரண்டாம் ஜீவித குப்தரை, 750ல் கன்னோசி நாட்டின் வர்மன் வம்ச மன்னர் யசோவர்மன் வென்று, பிற்கால குப்த வம்சத்தை முடிவு கட்டினார்.

## ஆட்சியாளர்கள்
அறியப்பட்ட பிற்கால குப்த வம்ச ஆட்சியாளர்கள் பட்டியல்:

* *கிருஷ்ண குப்தர் - [[கிபி]] 490-505 
* *அர்ச குப்தர் - 505-525 
* *ஜீவித குப்தர்- 525-550
* *குமார குப்தர் - 550-560
* *தாமோதர குப்தன் - 560-562
* *மகாசேனா குப்தர் - 562-601
* *மாதவ குப்தர் - 601-655 
* *ஆதித்திய சேனன் - 655-680  
* *இரண்டாம் ஜீவித குப்தர

== ஜெயபுர குப்தர்கள்==
தற்கால [[பிகார்]] மாநிலத்தின் [[லக்கிசராய் மாவட்டம்|லக்கிசராய் மாவட்டப்]] பகுதிகளைக் கொண்ட ஜெயபுரம் எனும் பகுதியை [[கிபி]] 11 மற்றும் 12ஆம் நூற்றாண்டுகளில் ஆட்சி செய்த மன்னர்கள் தங்களை பிற்கால குப்த வம்சத்தவர்கள் எனக்கூறிக்கொண்டனர்.  
இதன் ஆட்சியாளர்கள் குறித்த செப்புப் பட்டயம் 1919ல் கண்டுபிடிக்கப்பட்டது.

==இதனையும் காண்க==
* [[குப்தப் பேரரசு]]
* [[குப்தர் எழுத்துமுறை]]
== மேற்கோள்கள்==


=== ஊசாத்துணை===

* 
* *தேவ குப்தர்  - 680-700 
* ''விஷ்ணு குப்தர்
* 
* 
* 
* 

பகுப்பு:இந்திய அரச மரபுகள் 
பகுப்பு:பீகார் வரலாறு
பகுப்பு:குப்தப் பேரரசு
விஷ்ணு நிக்கோலோ முத்திரை

**விஷ்ணு நிக்கோலா முத்திரை** (**Vishnu Nicolo Seal**) முட்டை வடிவத்தில் கடினமான கல்லால் நேர்த்தியாக செதுக்கப்பட்ட முத்திரை ஆகும். இது 1.4 x 1.05 அங்குல அளவு கொண்டது. கிபி 4-ஆம் நூற்றாண்டு காலத்தைச் சேர்ந்த இம்முத்திரை தற்கால ஆப்கானிஸ்தான் நாட்டின் பண்டைய காந்தாரப் பகுதியில் (பிரித்தானிய இந்தியாவின் ஆட்சியில் வடமேற்கு எல்லைப்புற மாகாணம்) பிரித்தானிய தொல்லியல் அறிஞர் அலெக்சாண்டர் கன்னிங்காம் என்பவரால் கண்டுபிடிக்கப்பட்டது.  இம்முத்திரை 1892 ஆண்டு முதல் பிரித்தானிய அருங்காட்சியகத்தில் உள்ளது. 

இம்முத்திரையில் நான்கு கைகள் கொண்ட விஷ்ணுவின் உருவம் பொறிக்கப்பட்டுள்ளதுடன், கைகளில் கதாயுதம், சக்ராயுதம், தாமரை ஏந்தியுள்ள விஷ்ணு முத்திரையில் ஒரு அரச பக்தர் விஷ்ணுவை வணங்குவது போன்ற உருவம் பொறிக்கப்பட்டுள்ளது.  பக்தரின் காலடியில் இரு வரிகளில் கல்வெட்டும் உள்ளதுபிரித்தானிய அருங்காட்சியகத்தினர் இக்கல்வெட்டு பாக்திரியா மொழியில் உள்ளதாக கூறுகின்றனர்.

## விளக்கங்கள்
இம்முத்திரையின் தலைக்கவசத்தின் ஒற்றுமையின் அடிப்படையில், கிமு 140-180களில் ஆட்சி செய்த குஷான் பேரரசர் ஹுவிஷ்கா (கிபி 150 – 180) அணியும் தலைகவசம் போன்று விஷ்ணுவின் தலைப்பகுதி உள்ளது. 
கல்வெட்டில் பொறித்த இரு வரிகளில் உள்ள சொற்களில் "மியர்கா யாஸ்னா ஓசோ" என்றால்: "மித்திரன் (சூரியன்), விஷ்ணு, சிவன்" பொருள் கொள்ளப்பட்டது.

### நிக்கோலோ முத்திரையின் உரை
மிக சமீபத்திய விளக்கம், தெய்வீகம் என்பது வாசுதேவன் என்று கூறுகிறது. இது ஒரு ஆரம்பகால தெய்வமாகும். அதன் பண்புகள் பின்னர் விஷ்ணுவிற்கு பயன்படுத்தப்பட்டது.  ஒரு ஆரியோலைச் சேர்த்து மீண்டும் பயன்படுத்தப்பட்டன.[7][8]

இந்த சமீபத்திய ஆராய்ச்சி,விஷ்ணுவை வணங்கும் பக்தரை மன்னர் குசானப் பேரரசர் ஹுவிஷ்கா அல்லாது, ஹூண அரசனின் அடையாளம் கொண்டுள்ளது என கண்டறிந்தனர். அந்த பக்தன் ஒரு குசானன் அல்லது சசானியனாகவோ அல்லது கிடாரிய இளவரசனாகவோ இருக்கலாம். 

சூரியன் (மிஹிராவின் மற்றொரு பெயர்), விஷ்ணு மற்றும் சிவன் ஆகிய மூன்று தெய்வங்களின் கூட்டு வழிபாட்டு முறை இந்தியாவில் சுமார் கிபி 500 முதல் இருந்ததாகவும் முத்திரை கூறுகிறது. இருப்பினும், 2019 ஆம் ஆண்டில் பிரித்தானிய அருங்காட்சியகம் கல்வெட்டின் வித்தியாசமான வாசிப்பை வழங்குகிறது.


File:011 Vishnu (32881394093).jpg| விஷ்ணு சிற்பம், கிபி 5ஆம் நூற்றாண்டு, உதயகிரி குகைகள்
File:Devotee in Vishnu nicolo seal.jpg| விஷ்ணு நிக்கோலா முத்திரையில் விஷ்ணுவை வணங்கும் பக்தன் 
File:Vishnu nicolo seal.jpg|விஷ்ணு நிக்கோலா முத்திரை, ஆண்டு 1893.


## அடிக்குறிப்புகள்

## மேற்கோள்கள்
* "BM": British Museum page

## மேலும் படிக்க
*Callieri, *Seals and Sealing*, 1997, Naples (p. 190)

பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
பகுப்பு:தொல்பொருட்கள்
பகுப்பு:குப்தப் பேரரசு
பகுப்பு:வைணவ சமயம்
நானாசாகேப் பருலேகர்

**நானாசாகேப் பருலேகர்** (*Nanasaheb Parulekar*) இந்தியாவைச் சேர்ந்த ஒரு பத்திரிக்கையாளர் ஆவார். நாராயண் பிகாச்சி பருலேகர் என்றும் இவர் அறியப்படுகிறார். 1897 ஆம் ஆண்டு செப்டம்பர் திங்கள் 20 ஆம் தேதியன்று பருலேகர் பிறந்தார். 1932 ஆம் ஆண்டு சனவரித் திங்களில் தொடங்கப்பட்ட மராத்தி நாளிதழான சகலின் நிறுவன ஆசிரியராகத் திகழ்ந்தார். பிரசு டிரசுட்டு ஆப் இந்தியா நிறுவனத்தின் தலைவராகவும் பதவி வகித்தார்.
  
இன்று, சகல்  என்பது புனேவை தளமாகக் கொண்டு இயங்கும் சகல் ஊடகக் குழுமத்தின் முதன்மையான நாளிதழாகும். சகல் டைம்சு மற்றும் கோமண்டாக்கு உள்ளிட்ட செய்தித்தாள்களை இந்நிறுவனம் நடத்துகிறது. சகல் பத்திரிக்கை புனே மாவட்டத்தில் கிட்டத்தட்ட 300,000 பிரதிகளும் 
மகாராட்டிரா மாநிலத்தில் 1,000,000 பிரதிகளும் விற்பனையாகிறது.

இந்திய அரசாங்கம் பருலேகருக்கு குடிமக்கள் விருதான பத்மபூசண் விருதை வழங்கி சிறப்பித்துள்ளது. 1973 ஆம் ஆண்டு சனவரி மாதம் 8 ஆம் தேதியன்று  நானாசாகேப் பருலேகர் காலமானார்.

## தனிப்பட்ட வாழ்க்கை
பருலேகர் பிரெஞ்சுப் பெண்மணியான சாந்தா செனிவீவ் பொம்மரெட்டு என்பவரை மணந்து கொண்டார். பிரபலமான விலங்கு உரிமை ஆர்வலரான கிளாட் லிலா பருலேகர் இத்தம்பதியருக்குப் பிறந்த குழந்தையாவார்.

## மேற்கோள்கள்

பகுப்பு:1897 பிறப்புகள்
பகுப்பு:மராத்தியர்கள்
பகுப்பு:1973 இறப்புகள்
பகுப்பு:பத்திரிகையாளர்கள்
திபெத்தியக் கம்பளி பறக்கும் அணில்

**திபெத்தியக் கம்பளி பறக்கும் அணில்** (*Tibetan woolly flying squirrel*)(*யூபெடாரசு திபெத்தென்சிசு*) என்பது *யூபெடாரசு* பேரினத்தைச் சேர்ந்த மிகப் பெரிய பறக்கும் அணில் சிற்றினமாகும். இது திபெத்திய பீடபூமியின் தென்-மத்திய பகுதியில், அதாவது தென்-மத்திய திபெத், வடக்கு சிக்கிம் மற்றும் மேற்கு பூட்டானில் காணப்படுகிறது.

## வகைப்பாட்டியல்
இது யுன்னான் கம்பளி பறக்கும் அணிலின் (*யூ. நிவாமோன்சு*) சகோதர இனமாகக் கருதப்படுகிறது. இது பிளியோசீன் - பிலிசுடோசீன் இடைப்பகுதியின் போது வேறுபட்டிருக்கலாம். இது மேற்கத்தியக் கம்பளி பறக்கும் அணில் (*யூ. சைனெரசு*) சிற்றினத்திலிருந்து இதன் முழுமையான பழுப்பு நிறத்தில் சிவப்பு நிறத்தால் வேறுபடுகிறது. மேலும் கருப்பு வால் நுனி *யூ. நிவாமோன்களை* விட நீண்டதாக இருக்கும்.

## நிலை
1879 முதல் இதன் இருப்பு அறியப்பட்டாலும், சேகரிக்கப்பட்ட மிகச் சில மாதிரிகள் காரணமாக, இது 2021 வரை விவரிக்கப்படாமல் இருந்தது. பன்னாட்டு இயற்கைப் பாதுகாப்புச் சங்கத்தின் செம்பட்டியலில் தரவுகள் போதாது என வகைப்படுத்தப்பட்டுள்ளது.

## மேற்கோள்கள்

பகுப்பு:அணில்கள்
மகா உபநிடதம்

**மகா உபநிடதம்** (  , *Maha Upanishad*)  என்பது ஒரு சமசுகிருதத்தில் இயற்றப்பட்ட இந்து சமயத்தின் சிறிய உபநிடதங்களில் ஒன்றாகும். இந்த உரை சாமான்ய உபநிடதம் என வகைப்படுத்தப்பட்டுள்ளது.

உரை இரண்டு பதிப்புகளில் உள்ளது. ஒன்று சில தொகுப்புகளில் அதர்வண வேதத்துடன் இணைக்கப்பட்டுள்ளது. மற்றொன்று சாம வேதத்துடன் இணைக்கப்பட்டுள்ளது. அதர்வண வேதப் பதிப்பு குறுகியதாகவும், உரைநடையிலும் உள்ளது. சாம வேத பதிப்பு ஓரளவு கவிதை வசனங்களில் உள்ளது. 

வைணவ உபநிடதம் விஷ்ணுவை மிக உயர்ந்தவராகவும், பிரம்மாவிற்கும் மேலானவராகவும் விவரிக்கிறது.  இருப்பினும், இரண்டு குழுக்களும் நூல்கள் அனைத்து இந்து கடவுள்களின் மரியாதைக்குரிய வார்த்தைகளைப் பயன்படுத்துகின்றன. மேலும் அவை ஒரே ஆன்மா - பிரம்மம் என்று வலியுறுத்துகின்றன. உபநிடதம் வைணவ மற்றும் வேதாந்தக் கருத்துகளின் ஒத்திசைவை முன்வைக்கிறது. மேலும் "வசுதைவ குடும்பகம் " அல்லது "உலகம் ஒரே குடும்பம்" என்ற போதனைக்காக குறிப்பிடத்தக்கது.

## வரலாறு
மகா உபநிடதத்தின் தேதி அல்லது ஆசிரியர் பற்றி தெரியவில்லை, ஆனால் அதர்வண வேதத்துடன் இணைக்கப்பட்ட வைணவ உபநிடதங்களில் இது மிகவும் பழமையானது என்று ஜெர்மன் இந்தியவியலாளர் டியூசன் கருதுகிறார்.

இந்த உரையின் கையெழுத்துப் பிரதிகளும் *மகோபநிஷத்* என்ற தலைப்பில் காணப்படுகின்றன. அனுமனுக்கு இராமனால் விவரிக்கப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 61 வது இடத்தில் பட்டியலிடப்பட்டுள்ளது. சுல்தான் முகமது தாரா சிக்கோவால் 1656 இல் *ஓபனேகாத்* என்ற தலைப்பில் தொகுக்கப்பட்ட  உபநிடதங்களின் தொகுப்பில் 50 உபநிடதங்களின் பாரசீக மொழிப்பெயர்ப்புடன், மதம் பற்றிய சிறந்த புத்தகமாக முன்மொழியப்பட்ட இது 16வது இடத்தில் பட்டியலிடப்பட்டுள்ளது. வட இந்தியப் பதிப்பான. கோல்புரூக்கின் 52 உபநிடதப் பதிப்பில் இந்த உபநிடதம் 9 இல் பட்டியலிடப்பட்டுள்ளது.   நாராயணனின் பிப்லியோதிகா இண்டிகா பதிப்பில், தென்னிந்தியாவில் பிரபலமான 52 உபநிடதங்களின் பட்டியலில் உபநிடதம் 9 இல் பட்டியலிடப்பட்டுள்ளது.

## உள்ளடக்கம்
உபநிடதம் விஷ்ணுவை சாங்கியக் கொள்கைகளுக்கு மேல், சிவனுக்கும், பிரம்மனுக்கும் மேலான மனிதனாக முன்வைக்கிறது. இந்த உபநிடத உரை சைவ உபநிடதங்களான அதர்வசிகா உபநிடதம், அதர்வசிரசு உபநிடதம் ஆகியவற்றுடன் போட்டியிடுகிறது. மேலும் விஷ்ணு மற்றும் பிரம்மாவை விட சிவனே உயர்ந்தவர் என்று வலியுறுத்துகிறது. எவ்வாறாயினும், இரு குழுக்களும், பிரம்மா, விஷ்ணு மற்றும் சிவன் (அல்லது மகேசுவரன், உருத்திரன்) ஆகிய மூன்றையும் விவரிப்பதில் மிகுந்த மரியாதைக்குரிய வார்த்தைகளைப் பயன்படுத்துகின்றது. மேலும் அவற்றை ஒரே உலகளாவிய ஆன்மா - பிரம்மம் ஆகியவற்றின் வெளிப்பாடுகளாக அடையாளப்படுத்துகின்றது.
[thumb| "உலகம் ஒரு குடும்பம்" என்ற மகா உபநிடதத்தின் வசனம் [இந்திய நாடாளுமன்றம்|இந்திய நாடாளுமன்றத்தின் நுழைவு மண்டபத்தில் பொறிக்கப்பட்டுள்ளது.]]

## இதனையும் பார்க்கவும்

* ஆத்மபோத உபநிடதம்
* அதர்வசிரசு உபநிடதம்
* நாராயண உபநிடதம்

## சான்றுகள்

### உசாத்துணை
*
*
*
*
*
*
*

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
மந்திரீக உபநிடதம்

**மந்திரீக உபநிடதம்** (*Mantrika Upanishad*) (  ) என்பது சமசுகிருதத்தில் எழுதப்பட்ட இந்து சமயத்தின் ஒரு சிறிய உபநிடதம் ஆகும். சாமன்ய உபநிடதங்களில் ஒன்றான இது இந்துத் தத்துவ இலக்கியத்தின் வேதாந்தம் மற்றும் யோகப் பள்ளிகளின் ஒரு பகுதியாகும். மேலும் இது யசுர் வேதத்துடன் இணைக்கப்பட்ட 19 உபநிடதங்களில் ஒன்றாகும். இரமானால் அனுமனுக்குக் கூறப்பட்ட முக்திகா நியதியில், இது 108 உபநிடதங்களின் தொகுப்பில் 32 வது இடத்தில் பட்டியலிடப்பட்டுள்ளது.

உபநிடதம், 21 வசனங்களைக் கொண்டது. இது சாங்கியம், யோகக் கலை, வேதாந்தம் மற்றும் பக்தி நெறி ஆகியவற்றிலிருந்து ஒரு ஒத்திசைவான ஆனால் முறையற்ற யோசனைகளை உருவாக்க முயற்சிக்கிறது. எனவே இது ஒரு எனவே இது ஒரு இறையியல் யோக நூலாகக் கருதப்படுகிறது. ஜெர்மானிய இந்தியவியலாளர் பால் டியூசனின் விளக்கத்தின்படி, பிரபஞ்சம் , புருசனும் பிரகிருதியும் சேர்ந்து உருவாக்கப்பட்டது என்றும், செயலற்ற ஈஸ்வர ஆன்மாவிலிருந்து (கடவுள்) பல்வேறு செயலில் உள்ள ஆன்மா-குழந்தைகள் இதை ஒரு வேள்வியாகக் கருதுகின்றனர் என்றும் கோட்பாட்டை பரிந்துரைக்கிறது. வரலாற்றாளர் தலால் இந்த உரையை பிரம்மம் (மாறாத யதார்த்தம்) மற்றும் மாயை (உண்மையை மாற்றுவது, மனோதத்துவ மாயை) பற்றிய விளக்கமாக விளக்குகிறார்.  "பிரம்மம் உடலில் ஆன்மாவாக வாழ்கிறது. மேலும் இந்த ஆன்மா கடவுளாக ஆயிரக்கணக்கான காலங்கள் வசிப்பிடத்தை மாற்றுகிறது".

மந்திரீக உபநிடதம் **சூலிகா உபநிஷத்** (  ) என்றும் அழைக்கப்படுகிறது.

## சொற்பிறப்பியல் மற்றும் வகைப்பாடு
மந்திரீகா என்றால் "மயக்குபவர், மந்திரங்களை ஓதுபவர்" என்றும் 'சூலிகா' என்றால் "முனை, உச்சி, ஒரு நெடுவரிசையின் மேல்" எனவும் பொருள்படும்.  உபநிடதத்தின் தலைப்புக்கான அடிப்படை தெளிவாக இல்லை. ஆனால் "ஒரு தூணின் மேல் முனை" என்ற உரையில் உள்ள சொற்றொடர்கள் மற்றும் அதர்வவேதத்தில் இருந்து மந்திர உருவகங்கள் மற்றும் புதிர் போன்ற சொற்களின் விரிவான பயன்பாடு, மந்திரங்கள் மற்றும் மந்திரம் பற்றிய அதன் மறைவான போதனைகளுக்கு ஓரளவு அறியப்படுகிறது.

இந்து தத்துவத்தின் வெவ்வேறு பள்ளிகள் மந்திரீக உபநிடதத்தின் வகைப்படுத்தலில் வேறுபடுகின்றன. எடுத்துக்காட்டாக, விசிட்டாத்வைதப் பள்ளியின் 11ஆம் நூற்றாண்டு அறிஞர் இராமானுசர், மந்திரீக உபநிடதத்திலிருந்து மேற்கோள் காட்டினார்.  ஆனால் மந்திரீகத்தை அதர்வண வேத உபநிடதமாக வகைப்படுத்தினார்.  எவ்வாறாயினும், முக்திகா உபநிடதங்களிலுள்ள தொகுப்பானது, வெள்ளை (சுக்ல) யசுர் வேதத்துடன் இணைக்கப்பட்டதாக பட்டியலிடுகிறது.

## காலவரிசை
இந்தியவியலாளர் மிர்சியா எலியாட் , மகாபாரதத்தின் போதனையான பகுதிகளுடன் சமகாலமாக இருக்கலாம். மேலும் வேதாந்த-சூத்திரங்கள் மற்றும் யோக-சூத்திரங்களுக்கு முந்தையதாகவும் இருக்கலாம்.  உபநிடதம் சாங்கியம், யோகம், வேதாந்தம் மற்றும் பக்தி பக்தி சிந்தனைகளின் தொகுப்பை முயற்சிக்கிற. ஆனால் ஒரு மங்கலான ஒத்திசைவு மற்றும் மோசமான அமைப்புடன், இந்த கருத்துக்கள் உருவாக்கப்பட்ட காலத்திலிருந்து உரை இருக்கலாம் என்று பரிந்துரைக்கிறது.

## இதனையும் பார்க்கவும்

* சாந்தோக்கிய உபநிடதம்
* மைத்ராயனிய உபநிடதம்
* யோகதத்துவ உபநிடதம்]'
* யோக வசிட்ட உபநிடதம்

## சான்றுகள்

## உசாத்துணை
*
*
*
*

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
யூபெடாரசு

***யூபெடாரசு*** (*Eupetaurus*) என்பது சையுரிடே குடும்பத்தில் உள்ள கொறித்துண்ணிகளின் ஒரு பேரினமாகும். இந்த பேரினத்தின் சிற்றினங்கள் **கம்பளி பறக்கும் அணில்** என்று அழைக்கப்படுகின்றன. இவை இமயமலை மற்றும் திபெத்தியப் பீடபூமியின் வனப்பகுதியில் உள்ள மரங்களுக்கு அருகிலுள்ள மிக உயரமான பாறை பாறைகளில் காணப்படும் பெரிய மற்றும் மிகப் பெரிய பறக்கும் அணில்களாகும். இவை வாழும் மலை வாழ்விடங்கள் அணுக முடியாத இடங்களில் உள்ளதால், இவை குறித்த ஆராய்ச்சியை மேற்கொள்வதும் தகவல்களைச் சேகரிப்பதும் கடினம்.

## வகைப்பாட்டியல்
மத்திய மற்றும் கிழக்கு இமயமலையில் பறக்கும் அணில்கள் மேற்கு இமயமலையிலிருந்து கங்கை மற்றும் யார்லுங் சாங்போ ஆறுகளால் பிரிக்கப்பட்டுள்ளது. இந்நிகழ்வு 4.5 முதல் 10.2 மில்லியன் ஆண்டுகளுக்கு முன்பு நியோஜினில் நடைபெற்றதாகக் கருதப்படுகிறது. 

## சிற்றினங்கள்
ஓல்டுபீல்ட் தாமசு விவரித்ததிலிருந்து ஒரு நூற்றாண்டுக்கும் மேலாக, இந்த பேரினத்தில் உள்ள ஒரே சிற்றினம் மேற்கத்தியக் கம்பளி பறக்கும் அணில் (*யூ. சைனெரசு*) என்று கருதப்படுகிறது. இது வடக்கு பாக்கித்தான் மற்றும் வடமேற்கு இந்தியாவில் காணப்படுகிறது. இருப்பினும், அருங்காட்சியக மாதிரிகளின் பகுப்பாய்வு கிழக்கு இமயமலையில் திபெத்தியக் கம்பளி பறக்கும் அணில் (*யூ. திபெத்தென்சிசு*) மற்றும் யுன்னான் கம்பளி பறக்கும் அணில் (*யூ. நிவாமோன்சு*) ஆகிய மேலும் இரண்டு சிற்றினங்கள் இருப்பதற்கான சான்றுகளைக் கண்டறிந்தது.

தற்போது இந்தப் பேரினத்தில் மூன்று அறியப்பட்ட சிற்றினங்கள் உள்ளன. அவை:

* மேற்கத்தியக் கம்பளி பறக்கும் அணில் (*யூபெடாரசு சைனெரசு*)
* திபெத்தியக் கம்பளி பறக்கும் அணில் (*யூபெடாரசு* *திபெத்தென்சிசு*)
* யுன்னான் கம்பளி பறக்கும் அணில் (*யூபெடாரசு* *நிவாமோன்சு*)

## விளக்கம்
கன்னப் பற்கள் தனித்தன்மை வாய்ந்தவை, ஏனெனில் இவை தட்டையான கிரீடம் மற்றும் உயர் கிரீடம் (ஹைப்சோடான்ட்), மற்ற அணில்களிலிருந்து *யூபெடாரஸை* வேறுபடுத்தி, பைன் ஊசிகள் உட்பட மிகவும் சிராய்ப்புள்ள தாவரப் பொருட்களை உண்பதற்கான தகவமைப்பாக உள்ளன. மேற்கத்தியக் கம்பளி பறக்கும் அணில், மற்ற இரண்டு சிற்றினங்களை அதிக அளவிலான பழுப்பு நிறத்திற்கு மாறாக, உறைபனி நரைபோன்ற-சாம்பல் நிறத்தைக் கொண்டுள்ளது. மேலும் அதிக உறுதியான கவசம் மற்றும் கன்னப் பற்களைக் கொண்டுள்ளது.

## உறவுகள்
பறக்கும் அணில்களில் கம்பளி பறக்கும் அணில் தனித்தன்மை வாய்ந்தது. ஏனெனில் இவை பெரிய அளவு மற்றும் தனித்துவமான பல்வகையினைக் கொண்டுள்ளன. இதனால் ஆரம்பத்தில் ஒரு சில ஆராய்ச்சியாளர்கள் இதனை ஒரு தனித்துவமான குடும்பமாக வகைப்படுத்த வழி வழிவகுத்தது. இவர்களின் சில வாதங்கள், *யூ. சைனெரசு* தலையோடு மற்றும் கீழ் தாடையெலும்பின் மோசமாக வரையப்பட்ட மற்றும் அடையாளமிடப்பட்ட வரைபடங்களை அடிப்படையாகக் கொண்டவை. ஜாஹ்லர் மற்றும் வூட்சு (1997) இதற்குப் பதிலாக *யூபெடாரசு* மற்றொரு பெரிய பறக்கும் அணில் பேரினமான *பெட்டாரிசுடா*வுடன் நெருங்கிய தொடர்புடையது என்று கூறுகின்றனர். 2021ஆம் ஆண்டு மேற்கொள்ளப்பட்ட ஆய்வில், *ஏரோமிசு* மற்றும் *பிசுவாமயோப்டெரசு* ஆகியவற்றைக் கொண்ட உட்பிரிவை *யூபெடாரசு* சகோதர இனம் என்று பரிந்துரைத்தது.

## மேற்கோள்கள்

பகுப்பு:பாலூட்டிப் பேரினங்கள்
பகுப்பு:அணில்கள்
தோகா உலக வர்த்தக மையம்

**தோகா உலக வர்த்தக மையம்** (*World Trade Center Doha*) கத்தார் நாட்டின் அல்தஃப்னா மாவட்டத்தில் அமைந்துள்ள தோகா கடலோரப்பாதையில் கட்டப்பட்டுள்ள 51 மாடி கொண்ட ஓர் அலுவலக கட்டிடமாகும்.  இந்த கோபுரம் கத்தார் உலக வர்த்தக மையத்திற்கு சொந்தமானது.  241.10 மீட்டர் (791.0 அடி) உயரமும் 51 தளங்களூம் கொண்டு கட்டிடம் கட்டப்பட்டுள்ளது. கட்டுமானம் 2010 ஆம் ஆண்டில் தொடங்கப்பட்டு 2013 ஆம் ஆண்டில் கட்டி முடிக்கப்பட்டது. 99609 சதுரமீட்டர் பரப்பளவில் நான்கு தொகுதிகளாக இக்கட்டடம் வடிவமைக்கப்பட்டுள்ளது. 

#தொகுதி ஏ:நெடு மேடை. வங்கிகள் கூடம், சில்லறை வணிகப் பகுதி, கண்காட்சி அரங்குகள், என மொத்தம் 37 672 சதுர மீட்டர்.
#தொகுதி பி: உயரமான கட்டிடம். மொத்தம் 53 333 சதுர மீட்டர் பரப்பளவில், சுகாதார மன்றம், நீச்சல் குளம், முக்கிய நபர் அலுவலகங்கள், உணவு விடுதி.
#தொகுதி சி: கோளம். மொத்தம் 3346 ச.மீ. கருத்தரங்கு அறைகள், தொலைத்தொடர்பு அறைகள், ஊடக தளம் மற்றும் நூலகத்திற்காக வடிவமைக்கப்பட்டுள்ளது. 
#தொகுதி டி: தாழ்வான கட்டிடம். மொத்தம் 6258 ச.மீ. வணிக மையம், ஆடம்பர அடுக்குமாடி குடியிருப்புகள் மற்றும் சுகாதார மையம் மற்றும் நீச்சல் குளத்துடன் கூடிய பொழுதுபோக்கு பகுதிகள்.
## மேற்கோள்கள்

பகுப்பு:கத்தார்
பாகிர்தார்

**பாகிர் தார்** (*Bahir Dar*) (அம்மாரி மொழி:ባሕር ዳር, lit. 'கடற்கரை'), எத்தியோப்பியா நாட்டின் வடமேற்கில் அமைந்த அம்மார பிரதேசத்தின் தலைநகரம் ஆகும். சுற்றுலா தளமான இதனருகே தானா ஏரி மற்றும் நீல நைல் நதி பாய்கிறது. இது எத்தியோப்பியா நாட்டில் பெரிய நகரம் ஆகும்.

## மக்கள் தொகை பரம்பல்
2007ஆம் ஆண்டின் மக்கள் தொகை கணக்கெடுப்பின் படி பாகிர் தார் நகரத்தின் மொத்த மக்கள் தொகை 2,21,991 ஆகும். அதில் ஆண்கள்  1,08,456 மற்றும் பெண்கள்  1,13,535 ஆக உள்ளனர். 81.16%  மக்கள் நகரத்தில் வாழ்கின்றனர்.

### இனக் குழுக்கள்
2007-ஆம் ஆண்டின் கணக்கெடுப்பின்படி, பாகிர்தார் நகரத்தின் அம்மாரா பழங்குடி மக்கள் 96.23%,  திக்ரே பழங்குடியினர் 1.11%, மற்றும் ஒரோமியா பழங்குடியினர் 1.10%, பிற இனக்குழுக்கள் 1.56% ஆக உள்ளனர்.

## புவியியல்
பாகிர் தார் நகரம் கடல்மட்டத்திலிருந்து 1,820 மீட்டர் (5,970 அடி) உயரத்தில் உள்ளது. இது எத்தியோப்பியா நாட்டின் தலைநகரான அடிஸ் அபாபா நகரத்திற்கு வடமேற்கில் 578 கிலோ மீட்டர் தொலைவில் உள்ளது.  இங்கு அமைந்த தானா ஏரியை யுனெஸ்கோ உயிர்கோள காப்புக் காப்பீடமாக அறிவித்துள்ளது.  above sea level.[13] The city is located approximately 578&nbsp;km north-northwest of Addis

## தட்ப வெப்பம்

## மேற்கோள்கள்

பகுப்பு:எத்தியோப்பியா நகரங்கள்
பண்டைய சுமேரிய நகரங்கள்

பண்டைய சுமேரியாவின் யூப்ரடீஸ் மற்றும் டைகிரிசு ஆறுகள் பாயும் தெற்கில் உள்ள கீழ் மெசொப்பொத்தேமியாவை தெற்கு மெசொப்பொத்தேமியா என்றும், மேல் மெசொப்பொத்தேமியாவை வடக்கு மெசொப்பொத்தேமியா என்று அழைப்பர். 
## [[கீழ் மெசொப்பொத்தேமியா]]வின் நகரங்கள்
 
* எசுன்னா
* சிப்பர்
* கிஷ்
* பாபிலோன்
* போர்சிப்பா
* நிப்பூர்
* இசின்
* உம்மா
* லகாசு
* உரூக்
* லார்சா
* ஊர்
* அதாப்
* எரிது
* உரூக்
* உபைது
* செம்தேத் நசிர்

### [[மேல் மெசொப்பொத்தேமியா]] நகரங்கள்
  
* அக்காத்
* ஊர்கேஷ் 
* டெல் பராக்
* நினிவே 
* அர்பில்
* நிம்ருத்
* அசூர்
* மாரி

## மேற்கோள்கள்

பகுப்பு:பண்டைய அண்மைக் கிழக்கின் நகரங்கள் 
பகுப்பு:பண்டைய நகரங்கள்
பகுப்பு:சுமேரிய நாகரிகம்
மாநிலங்களவைத் தேர்தல்கள் 2020

**மாநிலங்களவைத் தேர்தல்கள் 2020** (*2020 Rajya Sabha elections*) என்பது இந்திய நாடாளுமன்றத்தின் மேல்சபையான மாநிலங்களவையில் உள்ள காலியிடங்களை நிரப்ப புதிய உறுப்பினர்களைத் தேர்ந்தெடுப்பதற்காக, இந்தியாவின் மாநில சட்டமன்ற உறுப்பினர்களால் நடத்தப்படும் மறைமுக தேர்தல்கள் ஆகும். இத்தேர்தல்கள் ஆண்டுதோறும் மற்றும் ஆண்டு முழுவதும் தற்காலிக அடிப்படையில் நடத்தப்படுகின்றன. 2020-ல் மொத்தம் 73 இடங்களுக்கான தேர்தல்கள் நடந்தன. இவற்றில் 55 மார்ச் மாதத்திற்கு முன்னரும், நடந்தன. மீதமுள்ளவை கோவிட்-19 தொற்றுநோய் காரணமாக ஒத்திவைக்கப்பட்டன. மீதமுள்ள 24 மாநிலங்களவை இடங்களுக்கான தேர்தல்களும் 19 சூன் 2020  நடைபெறும் என இந்தியத் தேர்தல் ஆணையம் அறிவித்தது.

12 சூன் 2020 அன்று, இந்தியத் தேர்தல் ஆணையம் கர்நாடகாவில் 4 தொகுதிகளிலும் அருணாச்சல பிரதேசத்தின் 1 தொகுதியிலும் போட்டியின்றி உறுப்பினர்கள் தேர்ந்தெடுக்கப்பட்டதாக அறிவித்தது. மீதமுள்ள 19 இடங்களுக்கான தேர்தல் 19 சூன் 2020 அன்று நடைபெற்றது.

2 நவம்பர் 2020 அன்று, இந்தியத் தேர்தல் ஆணையம் உத்தரப் பிரதேசத்தில் 10 இடங்களிலும் உத்தராகாண்டில் 1 இடத்திலும் போட்டியின்றி உறுப்பினர்கள் தேர்ந்தெடுக்கப்பட்டதாக அறிவித்தது.

## பிப்ரவரி
குறிப்பு:

* ஓய்வு தேதியின்படி பட்டியலிடப்பட்டுள்ளது

### [[பரிந்துரைக்கப்பட்ட மாநிலங்களவை உறுப்பினர்கள் பட்டியல்|பரிந்துரைக்கப்பட்டது]]

## ஏப்ரல்

### [[மகாராட்டிரா]]

### ஒடிசா

### [[தமிழ்நாடு மாநிலங்களவை உறுப்பினர்கள்|தமிழ்நாடு]]

### மேற்கு வங்காளம்

### [[ஆந்திரப்பிரதேச மாநிலங்களவை உறுப்பினர்கள்|ஆந்திரப் பிரதேசம்]]

### [[அசாம் மாநிலங்களவை உறுப்பினர்கள்|அசாம்]]

### [[பீகார் மாநிலங்களவை உறுப்பினர்கள்|பீகார்]]

### சத்தீஸ்கர்

### [[குஜராத் மாநிலங்களவை உறுப்பினர்கள்|குஜராத்]]

### [[அரியானா மாநிலங்களவை உறுப்பினர்கள்|அரியானா]]

### ஹிமாச்சல பிரதேசம்

### ஜார்கண்ட்

### மத்திய பிரதேசம்

### மணிப்பூர்

### ராஜஸ்தான்

### [[தெலங்காணா மாநிலங்களவை உறுப்பினர்கள்|தெலுங்கானா]]

### மேகாலயா

## ஜூன் தேர்தல்

### [[அருணாச்சலப் பிரதேச மாநிலங்களவை உறுப்பினர்கள்|அருணாச்சல பிரதேசம்]]

### கர்நாடகா

### [[மிசோரம் மாநிலங்களவை உறுப்பினர்கள்|மிசோரம்]]

## நவம்பர் தேர்தல்

### உத்தரப்பிரதேசம்

### உத்தரகாண்ட்

## இடைத்தேர்தல்கள்
தன்னியக்க தொடர் தேர்தல்களைத் தவிர, உறுப்பினர்களின் பதவி விலகல், இறப்பு அல்லது தகுதி நீக்கம் ஆகியவற்றால் ஏற்படும் எதிர்பாராத காலியிடங்கள், எதிர்பார்க்கப்படும் பதவிக்காலம் முடிவதற்கு சில மாதங்களுக்கு முன்பு, இடைத்தேர்தல் மூலம் நிரப்பப்படும். .

### [[அரியானா மாநிலங்களவை உறுப்பினர்கள்|அரியானா]]

* 20 சனவரி 2020 அன்று பீரேந்தர் சிங் அரியானாவிலிருந்து மாநிலங்களவை உறுப்பினர் பதவிலிருந்து விலகினார்.

### [[பீகார் மாநிலங்களவை உறுப்பினர்கள்|பீகார்]]

* 8 அக்டோபர் 2020 அன்று, மத்திய அமைச்சர் ராம்விலாசு பாசுவான் இறந்தார்.

### உத்தரப்பிரதேசம்

* 27 மார்ச் 2020 அன்று பெனி பிரசாத் வர்மா இறந்தார்.
* 1 ஆகத்து 2020 அன்று அமர் சிங் இறந்தார்.

### கேரளா

* 28 மே 2020 அன்று வீரேந்திர குமார் இறந்தார்.

### கர்நாடகா

* 17 செப்டம்பர் 2020 அன்று அசோக் காஸ்தி இறந்தார்.

## மேற்கோள்கள்

பகுப்பு:மாநிலங்களவைத் தேர்தல்கள்
ஜுகல்ஜி தாக்கூர்

**ஜுகல்ஜி மாதுர்ஜி தாக்கூர்** (*Jugalji Thakor*)**** என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் பாரதிய ஜனதா கட்சியினைச் சார்ந்த உறுப்பினர். இவர் 5 சூலை 2019 அன்று இந்திய மேலவையான மாநிலங்களவையின் குசராத்து மாநிலத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆனார்.

## மேற்கோள்கள்

பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:குஜராத் அரசியல்வாதிகள்
பத்ராச்சலம் மக்களவைத் தொகுதி

**பத்ராச்சலம் மக்களவைத் தொகுதி** (*Bhadrachalam Lok Sabha constituency*) என்பது இந்திய நாடாளுமன்றத் தொகுதிகளுள் ஒன்றாகும். இது இந்தியாவின் ஆந்திரப் பிரதேச மாநிலத்தில் உள்ள மக்களவைத் தொகுதிகளுள் ஒன்றாக 2008ஆம் ஆண்டு வரை இருந்தது.

## பாராளுமன்ற உறுப்பினர்கள்

## மேலும் பார்க்கவும்

* பத்ராசலம்
* மக்களவையின் தொகுதிகளின் பட்டியல்

## மேற்கோள்கள்

பகுப்பு:கம்மம் மாவட்டம்
சுதந்திர விருது

**விடுதலை நாள் விருது** (), **சுதந்திர விருது** என்றும் அழைக்கப்படுகிறது (), **சுவாதிநாத பதக்**, மற்றும் **சுவாதிநாத புரோஸ்கார்**, வங்காளதேச அரசாங்கத்தால் வழங்கப்படும் மிக உயரிய விருது ஆகும். 1977 ஆம் ஆண்டு குடியரசு தலைவர் ஜியாவுர் ரகுமானால் அறிமுகப்படுத்தப்பட்ட இந்த விருது, விடுதலைப் போர், மொழி இயக்கம், கல்வி, இலக்கியம், இதழியல், பொது சேவை, அறிவியல் மற்றும் தொழில்நுட்பம், மருத்துவ அறிவியல், சமூக அறிவியல், பாடல், விளையாட்டு மற்றும் விளையாட்டு, நுண்கலைகள், கிராமப்புற மேம்பாடு, மற்றும் பிற பகுதிகள் உள்ளிட்ட பல துறைகளில் ஒன்றிற்கு கணிசமான பங்களிப்பை வழங்கியதற்காக வங்காளதேச குடிமக்கள் அல்லது அமைப்புகளுக்கு வழங்கப்படுகிறது.

ஒவ்வொரு விருது பெறுபவரும் தங்கப் பதக்கம், கௌரவச் சான்றிதழ் மற்றும் 5,00,000 வங்காளதேச இட்டாக்கா (US$5803) ஆகியவற்றைப் பெறுகிறார்கள். தேசிய விருதுகளுக்கான அமைச்சரவைக் குழு, ஒவ்வொரு ஆண்டும் பரிந்துரைக்கப்பட்டவர்களின் பட்டியலைத் தயாரித்து, இறுதி ஒப்புதலுக்காகப் பட்டியலை அரசாங்கத் தலைவருக்கு அனுப்புகிறது. வங்காளதேசத்தில் விடுதலை நாளிற்கு முன்னதாக பல அமைச்சரவை மற்றும் பாராளுமன்ற உறுப்பினர்கள் மற்றும் புகழ்பெற்ற சமூக விருந்தினர்கள் கலந்து கொண்ட மிகவும் விளம்பரப்படுத்தப்பட்ட விழாவில் இந்த விருது பாரம்பரியமாக வழங்கப்படுகிறது.

2006 ஆம் ஆண்டில், முதல் பட்டியல் பிரதமரால் ஏற்றுக்கொள்ளாததால், விருது சில சர்ச்சைகளை உருவாக்கியது, சில அரசாங்க அமைச்சர்கள் மூன்று சக அமைச்சர்களின் நியமனம் குறித்து கவலை தெரிவித்தனர். மேலும், ரேபிட் ஆக்ஷன் பட்டாலியனுக்கான (en; RAB) விருது பலரால் விமர்சிக்கப்பட்டது ஏனெனில் RAB சட்டத்திற்குப் புறம்பான கொலைகளில் ஈடுபட்டதாகக் கூறப்படுகிறது.

## குறிப்புகள்

## வெளி இணைப்புகள்
* விருது பெற்றவர்களின் பட்டியல், அமைச்சரவை பிரிவு, வங்காளதேச அரசு

பகுப்பு:வங்காளதேசம்
பகுப்பு:வங்காளதேச அரசு